Ukraina tuprog‘idagi rossiyalik askarlarning jasadlari, Xarkovda yegulik uchun navbat — urushning 33-kunidan fotoreportaj

Ukrainada Rossiya bosqini boshlanganiga 33 kun bo‘ldi. G‘arb kompaniyalari Rossiyani tark etishda davom etmoqda — bu safar Carlsberg va Heineken mamlakatdan chiqib ketdi. Mustaqil ommaviy axborot vositalari deyarli qolmadi: “Novaya gazeta” faoliyatini to‘xtatganini e’lon qildi. Milliarder Roman Abramovich va Rossiya-Ukraina o‘rtasida mart oyi boshida Kiyevda o‘tkazilgan tinchlik muzokaralarining ikki ishtirokchisi kimyoviy qurol bilan zaharlangan bo‘lishi mumkin, deb yozmoqda The Wall Street Journal va Bellingcat. Mariupolda, urush boshlanganidan beri, mahalliy hokimiyat ma’lumotlariga ko‘ra, besh mingdan ortiq tinch aholi halok bo‘lgan. Ukraina qo‘shinlari bir necha jabhada qarshi hujumga o‘tdi va qator aholi punktlarini qaytarib oldi. Meduza urushning o‘ttiz uchinchi kunidan olingan asosiy fotosuratlarni jamladi.

 Sumi viloyati, Trostyanets shahridagi jiddiy shikastlangan turar joy binosi. Ukraina qo‘shinlari qarshi hujum paytida shaharni Rossiya kuchlaridan qaytarib olishga muvaffaq bo‘ldi. 2022-yil 28-mart

 Trostyanets aholisi jangdan keyin qoldirib ketilgan, o‘t ochilmagan artilleriya snaryadlarini ko‘zdan kechirmoqda. 2022-yil 28-mart

 Ikkinchi jahon urushi yodgorligi fonida ishdan chiqarilgan tank. Trostyanets, 2022-yil 28-mart
 O‘qqa tutilgan yodgorlik va cherkovlar, yonib ketgan mashinalar. Urushning 32-kunidan fotoreportaj

 Ukrainalik askarlar qo‘lga olingan rus armiyasi yuk mashinasini haydab ketmoqda. 2022 yil 28 mart

 Xarkov viloyatidagi Malaya Rogan qishlog‘ining rus qo‘shinlaridan ozod qilinishi. 2022-yil 28-mart

 Ukraina Qurolli kuchlari askari Kiyev viloyati Lukyanovka qishlog‘i chekkasida rossiyalik askarni dafn qilmoqda. 2022-yil 28-mart

 Ukrainalik askarlar va ular yaqinida yotgan rossiyalik harbiylarning jasadlari. Trostyanets, 2022-yil 28-mart

 Mariupol ko‘chalaridan birida yurgan mahalliy aholi. 2022-yil 28-mart

 Xarkovda gumanitar yordam uchun navbat. 2022-yil 28-mart

 Xarkovda o‘t o‘chiruvchilar ombordagi yong‘inni o‘chirmoqda. Ombor Rossiya qo‘shinlarining snaryadlari tegishi oqibatida alanga olgan. 2022-yil 28-mart
Rossiya—Ukraina urushiga oid tezkor, ishonchli yangiliklar va ma’lumotlarni “Daryo”ning Live sahifasi orqali kuzatib boring → @Daryo_Live